Imtella' Ġunju 15, 2021 - Aġġornata 15 Ta' Ġunju, 2021 4:26pm L-Uffiċċju tal-President tar-Repubblika qed iħeġġeġ lill-pubbliku biex jekk għandu xi tagħrif dwar korruzjoni fi ħdanu jgħaddi l-informazzjoni lill-Pulizija. Huwa għamel dan l-appell fi stqarrija li ħareġ dwar l-istħarriġ minn Transparency International 'Global Corruption Barometer European Union 2021, Citizens Views and Experiences of Corruption'. Fost ir-riżultati li ħarġu minn dan l-istħarriġ jissemma li 2% ta' dawk li ħadu sehem fih jaħsbu li 'uffiċjali, kollha jew uħud,' fl-Uffiċċju tal-President huma korrotti. Kien għalhekk li l-Uffiċċju tal-President stieden lil dawn l-individwi li esprimew dan it-tħassib biex, jekk għandhom xi provi ta' korruzzjoni, jirreferuhom lill-Pulizija. 56% tal-Maltin jemmnu li l-Gvern qed jagħmel biċċa xogħol tajba biex jiġġieled il-korruzzjoni